## Educació reforça l’atenció de l’alumnat escolaritzat en centres d’entorns vulnerables amb professionals d’educació social

*** Els centres a on es desenrotlla esta iniciativa es troben a Alacant, Elda, Elx, Almassora, Vall d’Uixó, Algemesí, Gandia, Paterna, València, Chiva i Aldaia
* Per a la selecció dels centres s’ha previst l’elevat percentatge d’alumnat amb necessitats de compensació de desigualtats i l’alt índex d’absentisme escolar
* Este programa seguix les línies de treball de la Comissió Europea i se centra en la prevenció i la inclusió de l’alumnat**

La Conselleria d’Educació, Cultura, Universitats i Ocupació ha reforçat l’atenció de l’alumnat escolaritzat en centres educatius situats en entorns vulnerables amb onze professionals de l’educació social, que treballaran i acompanyaran la comunitat educativa.

Per a fer-ho, la Conselleria ha posat en marxa una nova acció vinculada al Programa de cooperació territorial de benestar emocional en l’àmbit educatiu de la Subdirecció General de Cooperació Territorial i Innovació Educativa del Ministeri d’Educació, Formació Professional i Esports.

Esta actuació, que s’implementarà a través de la Direcció General d’Innovació i Inclusió Educativa durant el curs escolar 2024-2025 en centres educatius d’Alacant, Castelló i València, ha sigut presentada este dimecres en la Conselleria d’Educació Cultura, Universitats i Ocupació.

Concretament, la seua intervenció es realitzarà en els següents instituts i centres d’infantil i primària adscrits: IES Gran Vía i CEIP Isla de Tabarca d’Alacant, IES La Melva i CEIP Virgen de la Salud d’Elda, IES Pedro Ibarra Ruiz i CEIP Miguel Hernández d’Elx, IES Álvaro Falomir i CEIP Guitarrista Tárrega d’Almassora, IES Benigasló i CEIP Lleonard Mingarro de la Vall d’Uixó, IES Bernat Guinovart i CEIP Carme Miquel d’Algemesí, IES María Enríquez i CEIP San Francisco de Borja de Gandía, la secció de l’IES Dr. Peset Aleixandre, el CEIP La Coma i el CEIP Antonio Ferrandis de Paterna, l’IES Serpis i el CEIP Ntra. Sra. del Carmen de València, l’IES Marjana i el CEIP Doctor Corachán de Chiva i l’IES Beatriu Civera i el CEIP Ntra. Sra. del Carmen d’Aldaia.

Entre els criteris que s’han considerat per a determinar els centres a on es desenrotllarà està actuació destaquen el de major percentatge d’alumnat amb necessitats de compensació de desigualtats o l’elevat grau d’absentisme escolar, mitjançant l’encreuament de dades objectives obtingudes en l’aplicació ITACA.

**Augmentar, reforçar i dotar de recursos humans**

Este programa pretén contribuir a millorar la resposta educativa que s’oferix a l’alumnat des d’una perspectiva comunitària. Les seues línies d’actuació van vinculades a la reducció de l’absentisme escolar, a la millora de la convivència en el mateix centre i la comunitat, el suport a la línia d’ensenyança i aprenentatge, el suport i acompanyament en el pla de transició entre etapes educatives i el foment i col·laboració en actuacions d’acció comunitària.

En este sentit es preveu que les intervencions dels professionals d’educació social vagen dirigides a la participació i col·laboració en els protocols d’absentisme, la col·laboració en la prevenció i resolució pacífica dels conflictes, la promoció d’actuacions en favor de la diversitat, la coordinació amb institucions de l’entorn comunitari, la col·laboració amb els equips o departaments d’orientació o la participació en actuacions de promoció de la salut i el benestar de l’alumnat.

A més, es respectarà l’autonomia dels centres educatius, per a concretar o incorporar actuacions que precisen en cada un dels centres assignats segons el seu context, realitat i necessitat.

D’acord, esta línia d’actuació de benestar emocional, educatiu i comunitari en l’àmbit educatiu es caracteritza per un enfocament que promou el benestar, centrant-se en la intervenció comunitària i afavorint espais educatius segurs i inclusius, des d’un enfocament multidisciplinari.

Fecha: 03/04/2025